cyanic-selkie/wikianc huggingface dataset:
Տերաչինա
Պատմություն
4-րդ դարում Հռոմեական հանրապետության կազմում կրել է Կոլոնիա Անխուրնաս անվանումով, հետագայում վերանվանվել է ներկայիս անունով։ Քաղաքը դառնում է խոշոր զբոսաշրջային քաղաք, որտեղ տեղի ունեցան ավելի մեծ շինարարական աշխատանքներ, հատկապես մինչ Տրայանա։ Ապիևյան ճանապարհից այստեղ առանձնացված է Վիա Սեվերինա ափը։
Միջին դարերում Տերաչինան երկար ժամանակ մնացել է ավելի հյուսիսային բյուզանդական սեփականություն Իտալիայում։ Թեոդոր Մեծը կառուցել է այստեղ իր դղյակը։ 872 թվականից հետո՝ պաշտոնապես պապական երկրամասում, թեև 11-րդ դարում քաղաքը պաշտոնապես կառավարել է Քրեսքենտի ցեղը, իսկ 1153-1202 թվականներին՝ Ֆրանջիպանե ցեղը։ 1088 թվականին Տերաչինայում տեղի է ունեցել Հռոմեական առաջին գաղտնի ժողովը։
Տեսարժան վայրեր
Տերաչինայում պահպանվել են բազմաթիվ պատմամշակութային կոթողների ավերակներ, ինչպիսին է, օրինակ՝ Յուպիտեր աստծո տաճարը։ Օգոստոսի տաճարում 11-րդ դարում կառուցվել է հռոմեական ոճի տաճար-եկեղեցի՝ Սուրբ Կեսարիան։
Ծանոթագրություններ
Կատեգորիա:Իտալիայի քաղաքներ
Ալագիրի շրջան
Ալագիրի շրջան (Алагиры район), շրջան Ռուսաստանի Դաշնության Հյուսիսային Օսիա հանրապետությունում։
Ստեղծվել է 1944 թվականին։ Վարչական կենտրոնը՝ Ալագիր ։
Աշխարհագրություն
Շրջանի տարածքի մակերեսը կազմում է 2135 կմ²։
Բնակչություն
2010 թվականի մարդահամարի արդյունքներով շրջանում բնակվում էր 34361 մարդ։ Բնակչության խտությունը կազմում էր 16,09 մարդ/կմ²։
Արտաքին հղումներ
Կատեգորիա:Հյուսիսային Օսիա Կատեգորիա:Ռուսաստանի շրջաններ ըստ դաշնային սուբյեկտների
Պանտնարի
Պանտնարի (პანტნარი), գյուղ Վրաստանում։ Գտնվում է Աջարիայի Ինքնավար Հանրապետության Խուլոյի շրջանում ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 165 մարդ ։
Ծանոթագրություններ
Կատեգորիա:Վրաստանի բնակավայրեր Կատեգորիա:Վրաստանի գյուղեր Կատեգորիա:Խուլոյի շրջան Կատեգորիա:Աջարիայի բնակավայրեր
Մայնի Գեմյունդեն
Մայնի Գեմյունդեն  (Gemünden am Main), կոմունա Գերմանիայում, Բավարիա երկրամասում։
Արտաքին հղումներ
Կատեգորիա:Գերմանիայի քաղաքներ Կատեգորիա:Գերմանիայի բնակավայրեր
(3770) Նիզամի
(3770) Նիզամի (Nizami), աստերոիդ աստերոիդների հիմնական գոտում։ Հայտնաբերվել է 1974 թվականի օգոստոսի 24-ին Լյուդմիլա Չեռնիխի կողմից Նաուչնիում ։
Միջին հեռավորությունը Արեգակից կազմում է 2,194294 ա. մ., առավելագույնը մոտենում է 1,7996 ա. մ. հեռավորության վրա և հեռանում 2,5889 ա. մ. ։ Արեգակի շուրջ մեկ ամբողջական պտույտ է կատարում 1187,25 երկրային օրվա ընթացքում, իր ուղեծրով շարժվելով միջինում 0,303223 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,35° անկյուն։
Արտաքին հղումներ
Կատեգորիա:1974 թվականին հայտնաբերված աստղագիտական մարմիններ Կատեգորիա:Լյուդմիլա Չեռնիխի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Մ.թ.ա. 191
Մահեր
Կատեգորիա:Մ.թ.ա. 191
Աուտոիմուն էնցեֆալիտ
Աուտոիմուն էնցեֆալիտ (քրոնիկ պրոգրեսիվ օջախային էնցեֆալիտ, Ռասմուսսենի համախտանիշ, Ռասմուսսենի հիվանդություն), գլխուղեղի հազվադեպ հանդիպող բորբոքային հիվանդություն, որը հիմնականում ախտահարում է մինչև 15 տարեկան երեխաներին և բնութագրվում է բուժման նկատմամբ խիստ կայուն էպիլեպսիայով, որը ներառում է գլխուղեղի կիսագնդերից մեկը՝ հանգեցնելով դրա ատրոֆիային։ Հիվանդության առաջացման միջին տարիքը 6 տարեկանն է [1]: Էնցեֆալիտի այս տեսակով դեռահասներն ու հասուն մարդիկ ավելի հազվադեպ են հիվանդանում[2]: Գրականության մեջ ամրագրված ամենաուշ հայտնաբերվածը եղել է 58 տարեկան մարդու ախտահարումը [3]: [[File:CT scan Rasmussen's encephalitis.png|thumb|Ռասմուսսենի էնցեֆալիտով տառապող 8-ամյա աղջկա գլխուղեղի ԷՈՒԳ-ն
G04.8 323.81 33757 C535291]]
Պատճառներն ու հիվանդության առաջացումը
Հիվանդության հստակ պատճառները դեռ հայտնի չեն։ Նախկինում դիտարկվում էին երեք հիմնական պատճառներ, որոնք սկիզբ են տալիս կենտրոնական նյարդային համակարգում պաթոլոգիական պրոցեսին և խթանում են դրա զարգացմանը։ Դրանք են վիրուսները, աուտոիմուն հակամարմինները և ցիտոտոքսիկ T-լիմֆոցիտները [4]: Բացառված չէ նաև ցիտոմեգալովիրուսների դերը, որոնք հայտնաբերվել են տարիքով համեմատաբար մեծ պացիենտներից մեկի գլխուղեղի կեղևում[2]:
Ներկայումս գիտնականների մեծամասնությունը հակված է հիվանդության աուտոիմուն ախտածնությանը [5], ինչի մեջ անփոխարինելի դեր ունեն ցիտոտոքսիկ T-լիմֆոցիտները։ Ռասմուսսենի էնցեֆալիտով հիվանդների հարազատների շրջանում հանդիպում են նաև աուտոիմուն այլ հիվանդություններով պացիենտներ, օրինակ՝ Բեխչետի հիվանդությամբ տառապողներ [6]:
Պաթոմորֆոլոգիան
Ռասմուսսենի էնցեֆալիտի գործող հյուսվածապաթոլոգիական ախտանիշներն են. T-լիմֆոցիտների ինֆիլտրացիայի առկայությունը, միկրոգլիայի ակտիվացումը, նեյրոնների մահը (ապոպտոզ քանակության աստիճանական նվազմամբ) և աստղաձև բջիջների ակտիվացումը։ Աստրոցիտների ապոպտոզը և դրանց մահը ինչպես կեղևում, այնպես էլ սպիտակ նյութում, Ռասմուսսենի համախտանիշին հատուկ գործընթացներն են։ Նմանատիպ այլ հիվանդությունների (պարանեոպլատիկ էնցեֆալոմիելիտ, կեղևի օջախային դիսպլազիա) դեպքում այդ երևույթը չի հայտնաբերվել։ Աստրոցիտների մահը հանգեցնում է նեյրոնների դիսֆունկցիայի, ինչին հաջորդում է դրանց մահը [7]:
Կլինիկական պատկերը
Ռասմուսսենի էնցեֆալիտը նկարագրվում է բուժման նկատմամբ կայուն էպիլեպտիկ նոպաներով, զարգացող միակողմանի շարժողական արատով (հեմիպարեզ), խոսքի խանգարումներով (դոմինանտ կիսագնդի ախտահարման դեպքում), թուլամտությամբ։ ԷՈՒԳ-ում գրանցվում է դանդաղ ակտիվություն ախտահարված կիսագնդի ողջ մակերեսով։ Նեյրովիզուալիզացիան թույլ է տալիս սպիտակ նյութում տեսնել նաև օջախային հիպերինտենսիվություն և կղզյակային բլթի կեղևի ատրոֆիա։ Հիվանդության սկզբնական շրջանում կարող են առաջանալ նեյրովիզուալիզացիայի արդյունքների նկարագրման հետ կապված խնդիրներ, օրինակ՝ դրանք կարող են հիշեցնել կեղևի օջախային դիսպլազիա [8]:
Ընթացքը
Ռասմուսսենի էնցեֆալիտի ախտածնության, ախտորոշման և բուժման եվրոպական կոնսենսուսի (2005) [1] համաձայն՝ առանձնացնում են հիվանդության երեք շրջաններ. պրոդրոմալ, սուր և ռեզիդուալ։ Պրոդրոմալ շրջանի տևողությունը միջինում 7 ամիս է (0-7 տարեկանների շրջանում), արտահայտվում է ոչ սպեցիֆիկ ախտանշաններով՝ հատուկենտ էպիլեպտիկ նոպաներ, թույլ, հազվադեպ հանդիպող հեմիպարեզ։ Պրոդրոմալ փուլից հետո հիվանդությունն անցնում է սուր շրջան, սակայն պացիենտների 1/3-ի դեպքում առաջին շրջանը բացակայում է։ Սուր շրջանը բնութագրվում է հաճախակի էպիլեպսիկ նոպաներով, զարգացող հեմիպարեզով, հեմիանօպսիայով, աֆազիայով (դոմինանտ կիսագնդի ախտահարման դեպքում) և մտավոր խանգարումներով։ Այս փուլի միջին տևողությունը 8 ամիս է, ինչից հետո պացիենտներն անցնում են ռեզիդուալ փուլ՝ կայուն և հաստատուն նյարդաբանական արատներով, էպիլեպտիկ նոպաներով, որոնք այնքան հաճախ չեն, որքան սուր փուլում։ Այս փուլում ոչ բոլոր պացիենտներն են ունենում հեմիպարեզ։ Շարժողական խանգարումների բացահայտման համար խորհուրդ է տրվում պարբերաբար կատարել նյարդահոգեբանական հետազոտություններ։
Էպիլեպտիկ նոպաներ
Եվրոպական կոնսենսուսը [1] առանձնացրել է նաև Ռասմուսսենի էնցեֆալիտի դեպքում դիտվող էպիլեպտիկ նոպաների հետևյալ առանձնահատկությունները. 1/ կոնկրետ հիվանդի էպիլեպտիկ նոպաների պոլիմորֆիզմ, 2/ կոժևնիկովյան էպիլեպսիայի հաճախակի կրկնություններ, 3/ նոպաների կայունություն դեղանյութերի նկատմամբ։ Նոպաների արտահայտման բազմազանությունն ամենալավը բացատրվում է կիսագնդի ողջ մակերեսով էպիլեպտիկ օջախի շարժմամբ, ինչը հաստատվել է նեյրովիզուալիզացիոն հետազոտությունների շարքերի միջոցով։ Հազվադեպ հանդիպող երկու կիսագնդերի էնցեֆալիտից բացի՝ մնացած բոլոր դեպքերում նոպաներն առաջանում են մեկ կիսագնդից։
Epilepsia partialis continua-ն առաջանում է հիվանդների 56-92%-ի շրջանում էնցեֆալիտի ընթացքի որևէ փուլում։ Առաջին անգամ այն նկարագրել է ռուս նյարդաբան Ա. Կոժևնիկովը 1895 թ-ին, տիզային էնցեֆալիտով հիվանդ մեծահասակների մոտ։
Յուրահատկությունները մեծահասակների շրջանում
Այս դեպքում ախտանշանները զարգանում են դանդաղ, և նյարդաբանական անբավարարությունն ավելի բազմազան է։ Մեծահասակների շրջանում հանդիպում են ծոծրակային բլթի բորբոքում, կիսագնդերի երկկողմանի վնասում, քունքային էպիլեպսիայի կլինիկական ախտանշաններ։ Վիրաբուժական բուժումն (տես ներքևում) այնքան արդյունավետ չէ, որքան երեխաների դեպքում, սակայն իմունոգլոբուլինների ներերակային ներարկումը լավ արդյունքներ է տալիս [3]: Մեծահասակների մոտ հնարավոր է էնցեֆալիտի երկփուլային ընթացք. օրինակ՝ հիվանդն սկզբում ունեցել է նոպաներ և ձախակողմյան դիսկինեզիա, իսկ մեկ տարի անց դրանց միացել են նաև խոսքի խանգարումները։ Շարունակական ՄՌՏ և ՊԷՏ հետազոտությունները նախևառաջ ցույց են տվել աջ կիսագնդի բորբոքում, հետագայում ներառվել է նաև ձախը։
Հիվանդության հետ ասոցացվող վիճակներ
Նկարագրվել են Ռասմուսսենի էնցեֆալիտի դեպքեր, որոնք ուղեկցվել են նեյրովիսցերալ պորֆիրիայով, ինչպես նաև առաջացել են սուր դիսսեմինացված էնցեֆալոմիելիտից հետո։
Ախտորոշումը
Ռասմուսսենի էնցեֆալիտի ախտորոշումը հիմնված է կլինիկական, էլեկտրաֆիզիոլոգիական (ԷՈՒԳ) և մորֆոլոգիական (ՄՌՏ, որոշ դեպքերում նաև հիստոպաթոլոգիա) հետազոտությունների վրա։ Քրոնիկ հիվանդների (այսինքն՝ նրանց, ում հիվանդությունը տևում է 1 տարվանից ավելի) դեպքում տարբերակիչ ախտորոշումը դժվար չէ։ Գործնական նշանակություն ունի էնցեֆալիտի վաղ ախտորոշումը, այսինքն՝ հիվանդության բացահայտումը հեմիատրոֆիայի և նյարդաբանական խանգարումների ի հայտ գալուց առաջ։ Վաղ ախտորոշումը կարևոր է նաև իմունոսուպրեսիվ թերապիա սկսելու համար, ինչը կարող է ավելի արդյունավետ լինել հիվանդության սկզբնական փուլում։ 1994 թ-ին առաջարկվեցին Ռասմուսսենի էնցեֆալիտի ախտորոշման ֆորմալ չափանիշները։ Հետագայում դրանք լրացվեցին եվրոպական կոնսենսուսով [1] և այժմ կիրառելի են։ Այդ չափանիշներն ունեն հետևյալ նպատակները. 1/ թույլ են տալիս ախտորոշել էնցեֆալիտն իր բոլոր փուլերում, 2/ հնարավոր են դարձնում վաղ ախտորոշումը, հետևաբար նաև սպեցիֆիկ բուժման (վիրաբուժական կամ իմունոթերապիա) մասին վաղ որոշումների կայացումը, 3/ սահմանափակում են գլխուղեղի կենսազննումը միայն այն դեպքերով, երբ այլ մեթոդների կիրառմամբ ճշգրիտ ախտորոշում տալ հնարավոր չէ։
Տարբերակիչ ախտորոշում
Տարբերակիչ ախտորոշումը կատարվում է հիմնականում 1/ միակողմանի նյարդաբանական այլ համախտանիշների, 2/ կոժևնիկովյան էպիլեպսիայի այլ ախտանշանների, 3/ Ռասմուսսենի էնցեֆալիտին նմանակող այլ բորբոքային հիվանդությունների հետ պացիենտի ախտանշանների համեմատության իրականացմամբ։
Բուժումը
Թերապիայի նկատմամբ կայուն նոպաների առկայության դեպքում, որոնք ուղեկցվում են կայուն նյարդաբանական արատներով (հեմիպլեգիա, աֆազիա), նշանակվում է վիրաբուժական միջամտություն՝ գլխուղեղի վնասված հատվածի հեռացում կամ կապերի խաթարում (անատոմիական կամ ֆիզիոլոգիական հեմիսֆերէկտոմիա)։ Սկզբնական շրջանում կարելի է առաջարկել հակաէպիլեպտիկ դեղանյութեր կամ կետոգենային սննդակարգ (ճարպերով հարուստ, ածխաջրերով աղքատ), սակայն դրանք մեծասամբ ունեն ցածր արդյունավետություն։ 2008 թ-ին կոժևնիկովյան էպիլեպսիայի բուժման համար առաջարկվել է տրանսկրանիլային մագնիսական խթանումը, ինչը հնարավոր է դարձնում նոպաների ժամանակավոր արգելակումը։ Ալտերնատիվ բուժումը ներառում է հակավիրուսային դեղանյութեր, պլազմաֆերեզ, իմունաադսորբցիա, իմունասուպրեսիա (գլյուկոկորտիկոիդներ և այլն) և իմունամոդուլյացիա (ներերակային իմունոգլոբուլին)։
Անվանումը
Հիվանդությունն անվանվել է ամերիկացի նյարդավիրաբույժ Թեոդոր Ռասմուսսենի պատվին, որն այն նկարագրել է 1958թ-ին։
Ծանոթագրություններ
1. Bien C.G., Granata T., Antozzi C., et al. Pathogenesis, diagnosis and treatment of Rasmussen encephalitis: a European consensus statement // Brain. : journal. — 2005 Mar. — Vol. 128, no. Pt 3. — P. 454—471. — PMID 15689357
2. McLachlan R.S., Girvin J.P., Blume W.T., Reichman H. Rasmussen's chronic encephalitis in adults— 1993. — Vol. 50, no. 3. — P. 269—274. —PMID 8382920
3. Hunter G.R., Donat J., Pryse-Phillips W., et al. Rasmussen's encephalitis in a 58-year-old female: still a variant?Can J Neurol Sci. : journal. — 2006 Aug. — Vol. 33, no. 3. — P. 302—305. —PMID 17001818
4. Bien C.G., Elger C.E., Wiendl H. Advances in pathogenic concepts and therapeutic agents in Rasmussen's encephalitis Expert Opin Investig Drugs. : journal. — 2002. — Vol. 11, no. 7. — P. 981—989. —PMID 12084008
5. Freeman JM. Rasmussen's syndrome: progressive autoimmune multi-focal encephalopathy Pediatr Neurol. : magazine. — 2005 May. — Vol. 32, no 5. — P. 295—299. —PMID 15866428
7. Bauer J., Elger C.E., Hans V.H., et al. Astrocytes are a specific immunological target in Rasmussen's encephalitis// Ann Neurol. : journal. — 2007 Jul. — Vol. 62, no. 1. — P. 67—80. —PMID 17503512
Հղումներ
Կատեգորիա:Գլխուղեղի հիվանդություններ
Յամպոլ (քաղաքատիպ ավան, Սումիի մարզ)
Յամպոլ (Ямпіль), քաղաքատիպ ավան Ուկրաինայի Սումիի մարզի Յամպոլի շրջանում։ Հիմնադրվել է 17-րդ դարում։
2011 թվականի տվյալներով Յամպոլ քաղաքատիպ ավանում բնակվում էր 4 695 մարդ։
Արտաքին հղումներ
Կատեգորիա:Ուկրաինայի Սումիի մարզի Յամպոլի շրջանի բնակավայրեր Կատեգորիա:Ուկրաինայի քաղաքատիպ ավաններ Կատեգորիա:17-րդ դարում հիմնադրված բնակավայրեր
Մ.թ.ա. 192
Մահեր
Կատեգորիա:Մ.թ.ա. 192
Մ.թ.ա. 193
Մահեր
Կատեգորիա:Մ.թ.ա. 193
Բիշբրուն
Բիշբրուն  (Bischbrunn), կոմունա Գերմանիայում, Բավարիա երկրամասում։
Գտնվում է Ստորին Ֆրանկոնիա վարչական շրջանի ենթակայության ներքո։ Կոմունան գտնվում է Մայն Շպեսարտ շրջանում ։ Բնակչությունը կազմում է 1836 մարդ (2010 թվականի 31 դեկտեմբերի տվյալներով)։ Տարածքը 8, 50 կմ² է։ Պաշտոնական կոդը՝ 09 6 77 120։
Արտաքին հղումներ
Կատեգորիա:Գերմանիայի քաղաքներ Կատեգորիա:Գերմանիայի բնակավայրեր
Մազդա
Mazda Motor Corporation (ճապոներեն՝ マツダ株式会社), ճապոնական ավտոշինարարական ընկերություն, որն արտադրում է «Mazda» տեսակի ավտոմեքենաներ։ Շտաբ-գրասենյակը գտնվում է Հիրոսիմայում։
Պատմություն
1920 թվականին հասարակ ձկնորսի տղան՝ Ջյուջիրո Մացուդան Abemaki շինարարական ընկերության սնանկացած ներդրողների հետ միասին հիմնադրեց «Toyo Cork Kogyo Ltd» ընկերությունը։ 1921 թվականին Մացուդան դարձավ այդ ընկերության տնօրենը։ 1920-ական թվականներին ընկերությունը թողարկեց մի քանի փորձնական մոտոցիկլետներ, որոնք այդպես էլ չմտան շուկա։ Հիմնականում արտադրում էին մեքենաշինական սարքավորումներ։ 1930 թվականին «Toyo Cork» (Kogyo-խցան հանել էին անվանումից 1927 թվականին) մոտոցիկլներից մեկը հաղթեց մրցարշավում, որը շատ մեծ հետաքրքրություն առաջացրեց այդ արտադրանքի նկատմամբ։ 1930-ական թվականներին ընկերությունը սկսեց թողարկել տրիցիկլներ՝ հիմնականում ընդօրինակելով օտարերկրյա մոդելները։ 1931 թվականին ընկերության անվանումը փոխվեց և կոչվեց «Մազդա»՝ ի պատիվ զրադաշտական գերագույն աստված Ահուրա Մազդայի, որը համըկնում էր հիմնադրի ազգանվան հետ։ 1932 թվականին սկսվեց տրիցիկլների արտահանում դեպի Չինաստան։ Նմանատիպ մեքենաները Երկրորդ համաշխարհային պատերազմի ժամանակ ընդգրկվեցին ճապոնական բանակի կազմում։
1948 թվականին ամերիկյան ռմբակոծությունից վերականգնված «Մազդա» ընկերությունը վերադարձավ 3 ակնանի բեռնատարների արտադրությանը։ 1 տարի անց կոնցեռնի տնօրենների նախագահ դարձավ ընկերության հիմնադրի որդին՝ Տենուջի Մացուդան։ 1960 թվականին հայտնվեց արտադրության առաջին 4 տեղանոց մեքենան՝ Mazda R360: 1 տարի անց թողարկվեց պիկապ՝ Proceed B-series 1500, իսկ 1962-ին 2 և 4 տեղանոց Carol 360 և Carol 600 սեդանները։ Այս մեքենաների արտահանումը սկսվել է Mazda Familia ունիվերսալից դեպի Նոր Զելանդիա։ Հենց այս մեքենան էլ 2 թափքերի ձևով 1967-ին հայտնվեց եվրոպական շուկայում։ Հենց այս ժամանակ էլ սկսվեց արտադրվել առաջին սերիական ավտոմեքենան՝ Mazda Cosmo Sport-ը։ 1970 թվականին Mazda-ն արդեն թողարկել էր 100.000 մեքենաներ։
1967 թվականին սկսվեց թողարկվել սպորտային Mazda Savanna RX-7-ը։ Այդ ժամանակ ճապոնական այդ ընկերության 25%-ը պատկանում էր Ford Motor ընկերությանը։ Այս 2 կոնցեռների առաջին մասշտաբային համատեղ արտադրանքը եղավ Mazda Bongo-ի 1983-ի թողարկումը։ 1984 թվականին ընկերության պաշտոնական անունը փոխեցին «Mazda Motor Corporation»: 1989 թվականին արդեն առաջին անգամ ցուցադրվեց աշխարհով մեկ հայտնի Mazda MX-5-ի առաջին սերունդը։ 1995 թվականին թողարկվեց նոր մակնիշի հետչբեկ Mazda Demio, և այդ ժամանակ էլ Ford-ը ավելացրեց իր բաժնեմասը, այն հասցնելով 34,4 %-ի։
2007 թվականի տվյալների համաձայն ընկերությունը գործում է 21 երկրներում, իսկ մեքենաների արտահանումը իրականացվում է ավելի քան 120 երկրում։
2010 թվականի օգոստոսի 30-ին Միլանում ներկայացվեց Mazda Shinari,որը դարձավ այդ նախագծի ուղղությունը և մակնիշի նոր դեմքը։ Այս նոր ոճը ստացավ Kodo անվանումը, որը թարգմանաբար նշանակում է «շարժման ոգի»։
Սեփականատերերը և կառավարում
Mazda Motor Corporation-ի ընդհանուր բաժնետերերը 2010 թվականի մարտի 31-ի դրությամբ 55.462 են, ինչպես նաև 34,4%-ը պատկանում է Ford ընկերությանը։ 2008 թվականի համաշխարհային ճգնաժամից հետո Ford-ը պակասեցրեց իր բաժնեմասը, այն հասցնելով 13%-ի, իսկ արդեն 2010-ին մինչև 3%:Այժմ արդեն (2014 թվականին) նրան է պատկանում միայն 2%-ը։ Տոկիոյի ֆոնդային բորսայի շուկայական կապիտալիզացիան 2006-ի նոյոմբերի 27-ին 9,4 միլիարդ դոլար էր կազմում։
Տնօրենների խորհրդի նախագահը Կաձուխիդե Վատանաբեն է, իսկ իսկ ընկերության նախագահը՝ Հիսակաձու Իմակին։
Գործունեություն
Mazda-ի 2 հիմնական արտադրամասերը գտնվում են Ճապոնիայում՝ Հիրոսիմայում և Հոֆուում, ևս 18-ը արտասահմանում։
Կարախան (գետ)
Կարախան, Կարախանա, Կարախանայի գետ, Կարախանհ, Ղարախան, Շորագյալ, Շորագյալի գետ, Տիգնիսի գետ, գետ Հայկական հրաբխային բարձրավանդակում, Կարսի սարահարթում։ Ախուրյան գետի աջ վտակը։ Երկարությունը մոտ 58 կմ է (ՀՀ սահմաններում՝ 12 կմ է) ։ Սկիզբ է առնում Եղնախաղի լեռնաշղթայի հարավարևելյան լանջից, մոտ 3000 մ բարձրությունից։ Հոսում է դեպի հարավարևելյան, ընդունում աղբյուրների ու ճահիճների ջրերը, դուրս գալիս ՀՀ սահմաններից, հոսում հարավ, կրկին մոտենում ՀՀ սահմանին և Բայանդուր գյուղից հարավում միանում Ախուրյանին։ Սնումը ձնաանձրևային է, հորդանում է հունիսին։
Ծանոթագրություններ
Կատեգորիա:Շիրակի մարզի գետեր Կատեգորիա:Ախուրյան գետի վտակներ
Մազդա
Գործունեություն
Արտադրության ծավալը 2010 թվականին կազմում էր 1.307.540 միավոր, որը 32,8%-ով ավելին էր 2009-ի տվյալներից։
Արտաքին հղումներ
Կատեգորիա:1920 Կատեգորիա:Ճապոնական ընկերություններ Կատեգորիա:Ավտոմեքենաշինություն Կատեգորիա:Ճապոնական ապրանքանիշեր
Բելյաևկա (ավան, Պերվոմայսկի շրջան)
Բելյաևկա (Біляївка), ավան Ուկրաինայի Խարկովի մարզի Պերվոմայսկի շրջանում։ Հիմնադրվել է 1899 թվականին։
2001 թվականի տվյալներով Բելյաևկա ավանում բնակվում էր 640 մարդ։ Բնակավայրը զբաղեցնում է 0,318 կմ² տարածք։ Բնակչության խտությունը կազմում էր 2012,58 մարդ/կմ²։
Արտաքին հղումներ
Կատեգորիա:Ուկրաինայի Խարկովի մարզի Պերվոմայսկի շրջանի բնակավայրեր Կատեգորիա:Ուկրաինայի ավաններ Կատեգորիա:1899 թվականին հիմնադրված բնակավայրեր
Մ.թ.ա. 194
Մահեր
Կատեգորիա:Մ.թ.ա. 194
Սամվել Խաչատրյան (նկարիչ)
Սամվել Օնանի Խաչատրյան, հայ նկարիչ։
Իստլենդ շրջան (Տեխաս)
Իստլենդ շրջան (Eastland County), ԱՄՆ Տեխաս նահանգի 254 վարչական միավորներից մեկը։ 2008 թվականին բնակչության թիվը կազմում էր 18 186 մարդ ։ ԱՄՆ-ի վիճակագրության բյուրոյի համաձայն 2010 թվականին բնակչությունը կազմում էր 18 583 մարդ։ Շրջկենտրոնն է Իստլենդ (Eastland) բնակավայրը ։
Սամվել Խաչատրյան (նկարիչ)
Կենսագրություն
Մասնակցել է մի շարք ցուցահանդեսների Երևան և Վանաձոր քաղաքներում։
Արտաքին հղումներ
Կատեգորիա:Հայ նկարիչներ Կատեգորիա:Աքորի գյուղում ծնվածներ Կատեգորիա:ՀՊՄՀ շրջանավարտներ
Իստլենդ շրջան (Տեխաս)
Աշխարհագրություն
ԱՄՆ վիճակագրության բյուրոյի տվյալներով Իստլենդ շրջանի ընդհանուր մակերեսը կազմում է 932 կմ², որից 926 կմ²-ն զբաղեցնում է ցամաքը, իսկ 6 կմ²-ն կամ 0,63 %-ը՝ ջրային տարածքները ։
Բնակչություն
Բնակչության թիվը 2000 թվականի դրությամբ կազմում էր 18 297 մարդ։ Առկա էր 7321 տնային տնտեսություն և 5036 ընտանիք։ Բնակչության խտությունը կազմում էր 8 մարդ/կմ²։ Հաշվվում էր 9547 բնակելի շինություն՝ 4 շինություն/կմ² խտությամբ։ Ռասայական կազմը հետևյալն էր՝ սպիտակամորթներ - 91,03 %, աֆրոամերիկացիներ - 2,18 %, բնիկ ամերիկացիներ (հնդկացիներ) - 0,48 %, ասիացիներ - 0,21 %, խաղաղօվկիանոսյան կղզիների բնակիչներ - 0,02 %, այլ ռասաների ներկայացուցիչներ – 4,83 %, երկու կամ ավելի ռասաների ներկայացուցիչներ - 1,25 %։ Իսպանախոսները կամ լատինոամերիկացիները կազմում են բնակչության 10,80 %-ը (անկախ ռասայից)։
Բնակչության տարիքային կազմը հետևյալն էր՝ 23,20 % - մինչև 18 տարեկան, 9,80 % - 18-24 տարեկան, 22,30 % - 25-44 տարեկան, 23,90 % - 45-64 տարեկան և 20,90 % - 65 և ավելի բարձր։ Շրջանի բնակչի միջին տարիքը 41 տարեկան է։ Յուրաքանչյուր 100 կնոջը բաժին է ընկնում 94,10 տղամարդ։ 18 տարեկանից բարձր յուրաքանչյուր 100 կնոջը բաժին է ընկնում 90,60 տղամարդ։
2010 թվականի դրությամբ բնակչության թիվը կազմում էր 18 583 մարդ։ Բնակչության խտությունը կազմում էր 8 մարդ/կմ²։
Բնակչության աճի դինամիկան ըստ տարեթվերի․
Ծանոթագրություններ
Կատեգորիա:Տեխասի շրջաններ
Փոքր Գոնդուրա
Փոքր Գոնդուրա (პატარა გონდური - Պատարա Գոնդուրի), գյուղ Վրաստանի Սամցխե-Ջավախեթի մարզի Նինոծմինդայի մունիցիպալիտետում։
Գրյազնայա (գյուղ, Վիկսունսկի շրջան)
Գրյազնայա (Грязная), գյուղ Ռուսաստանի Նիժնի Նովգորոդի մարզի Վիկսունսկի շրջանի կազմում։
Փոքր Գոնդուրա
Աշխարհագրություն
Փոքր Գոնդուրա գյուղը գտնվում է Ախալքալաք քաղաքից 11 կմ դեպի հարավ, իսկ շրջկենտրոն Նինոծմինդայից 12 կմ հյուսիս-արևելք,  Քառասնակն վտակի ձախ հատվածում։ Բացարձակ բարձրությունը 1800-1810 մետր է ։
Գրյազնայա (գյուղ, Վիկսունսկի շրջան)
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Նիժնի Նովգորոդի մարզի Վիկսունսկի շրջանի բնակավայրեր
Կոացերվացիա
Կոացերվացիա (<լատ. coacervatio—կուտակում), բարձրամոլեկուլային միացությունների լուծույթում լուծված նյութով հագեցած կաթիլների առաջացումը։ Կոացերվատ կաթիլների միացումը (կոալեսցենցիա) կարող է նախորդել դրա հետևանքով գոյացած փուխր փաթիլանման ագրեգատների առաջացմանը (ֆլոկուլացիա) և բարենպաստ պայմաններում հանգեցնել համակարգի բաժանմանը խիստ սահմանազատված 2 շերտերի՝ հավասարակշռված հեղուկի շերտ և խիտ կամ պոլիմերով հարուստ կոացերվային շերտ։ Կոացերվացիան տեղի է ունենում ջեր մաստիճանի կամ համակարգի փոփոխումից, երբ բաղադրիչ նյութերը կորցնում են միմյանց մեջ լուծվելու ունակությունը։ Տարբերում են պարզ և բարդ կոացերվացիաներ։ Պարզ կոացերվացիան լուծված պոլիմերի և ցածրամոլեկույային նյութի (օրինակ, ժելատինի և սպիրտի) փոխազդեցության արդյունք է։ Բարդ կոացերվացիա դիտվում է 2 պոլիմերների փոխազդեցության դեպքում, որոնց մակրոմոլեկուլները տարբեր լիցքերով են լիցքավորված (օրինակ, ժելատինի և արաբական խեժի ջրային լուծույթները խառնելիս)։ Կոացերվատների առաջացումը շատ կարևոր որակական փուլ է հանդիսացել մեր մոլորակի վրա կյանքի ծագման ժամանակ։ Ըստ Ա. Օպարինի կյանքի ծագման հիպոթեզի, կոացերվացիան սկզբունքորեն կարևոր դեր է խաղացել շրջապատող միջավայրի մեկուսացած հատվածներում սպիտակուցային նյութերի կուտակման համար։ Համաձայն նշված հիպոթեզի, առանձին հիդրատացված մակրոմոլեկուլների միավորումը և հաջորդական կուտակումը կոացերվատ կաթիլներում հանգեցրին նախնական կենսաբանական համակարգերի առաջացմանը առաջնային օվկիանոսի ջրերում։ Այդ պատճառով հեռավոր երկրաբանական դարաշրջանում կոացերվացիան հանդիսացավ կյանքի ծագման ընթացքի կարևորագույն որակական աստիճաններից մեկը։
Կատեգորիա:Կոլոիդային քիմիա Կատեգորիա:Կյանքի ծագում
Փոքր Գոնդուրա
Բնակչություն
Գյուղում ապրում է 180 ընտանիք։ Բնակչության թիվն ըստ 2014 թվականի՝ 533 մարդ ։
Կառույցներ
Գյուղում կա Սուրբ Գևորգ (Սուրբ Ղևոնդյաց) եկեղեցին, որը կառուցված է սրբատաշ (արևմտյան ճակատը) և անմշակ քարով (մյուս բոլոր ճակատները)։ Ունի զանգակատուն ։ Եկեղեցին վերաօծվել է Վարագա սուրբ խաչի տոնին, 2019 թվականին ։
Ծանոթագրություններ
Կատեգորիա:Նինոծմինդայի շրջանի բնակավայրեր
Մարսելյեզ
Տեքստ
La Marseillaise
Allons enfants de la Patrie Le jour de gloire est arrivé! Contre nous de la tyrannie L'étendard sanglant est levé L'étendard sanglant est levé Entendez-vous dans nos campagnes Mugir ces féroces soldats? Ils viennent jusque dans vos bras. Égorger vos fils, vos compagnes!
Que veut cette horde d’esclaves De traîtres, de rois conjurés? Pour qui ces ignobles entraves Ces fers dès longtemps préparés? Français, pour nous, ah! quel outrage Quels transports il doit exciter? C’est nous qu’on ose méditer De rendre à l’antique esclavage!
Quoi ces cohortes étrangères! Feraient la loi dans nos foyers! Quoi! ces phalanges mercenaires Terrasseraient nos fils guerriers! Grand Dieu! par des mains enchaînées Nos fronts sous le joug se ploieraient De vils despotes deviendraient Les maîtres des destinées.
Tremblez, tyrans et vous perfides L’opprobre de tous les partis Tremblez! vos projets parricides Vont enfin recevoir leurs prix! Tout est soldat pour vous combattre S’ils tombent, nos jeunes héros La France en produit de nouveaux, Contre vous tout prêts à se battre.
Français, en guerriers magnanimes Portez ou retenez vos coups! Épargnez ces tristes victimes À regret s’armant contre nous Mais ces despotes sanguinaires Mais ces complices de Bouillé Tous ces tigres qui, sans pitié Déchirent le sein de leur mère!
Nous entrerons dans la carrière Quand nos aînés n’y seront plus Nous y trouverons leur poussière Et la trace de leurs vertus Bien moins jaloux de leur survivre Que de partager leur cercueil Nous aurons le sublime orgueil De les venger ou de les suivre!
Amour sacré de la Patrie Conduis, soutiens nos bras vengeurs Liberté, Liberté chérie Combats avec tes défenseurs! Sous nos drapeaux, que la victoire Accoure à tes mâles accents Que tes ennemis expirants Voient ton triomphe et notre gloire!
Մարսելյեզ Օրհներգ
Կարճամետրաժ ֆիլմ
Կարճամետրաժ ֆիլմ (Կարճ մետր, ֆր. court métrage), կինոֆիլմ, որի տևողությունը չի գերազանցում 40-50 րոպեն։ Միջինում կարճամետրաժ ֆիլմի տևողությունը 10-ից 20 րոպե է։
Պրակտիկորեն բոլոր կինոռեժիսորները իրենց գործունեությունը սկսում են կարճամետրաժ ֆիլմեր նկարելուց, որովհետև նմանատիպ ֆիլմերի արտադրության ծախսը զգալիորեն քիչ է, քան լիամետրաժինը։ Սկզբում ողջ կինեմատոգրաֆիան եղել է կարճամետրաժ։
Շատ կարճամետրաժ ֆիլմեր դարձել են դասական։ Երբ 2012 թվականին «Sight & Sound» հարցում կատարեց 846 կինոքննադատներին, թե որոնք են այն կարճամետրաժ ֆիլմերը, որոնք ազդեցություն են գործել «մեծ» ֆիլմեր ստեղծելիս, նրանք հիմնականում տվել են հետևյալ ֆիլմերի անունները՝ «Թռիչքային երթուղի» (29 ձայն), «Շերլոկ կրտսեր» (25), «Անդալուզյան շունը» (17), «Կեսօրին ցանց» (16), «Ալիքի երկարություն» (16) և «Ճանապարհորդություն դեպի լուսին» (10).
Հղումներ
Կատեգորիա:Արվեստի ժանրեր Կատեգորիա:Կինոյի ժանրեր Կատեգորիա:Ֆիլմեր ըստ տևողության Կատեգորիա:Կարճամետրաժ ֆիլմեր
Սերմնաբուծություն
Սերմնաբուծություն, բուսաբուծության ճյուղ, զբաղվում է գյուղատնտեսական բույսերի շրջանացված սորտերի սերմերի զանգվածային արտադրությամբ և բարելավմամբ։ Խնդիրն է ցանքանյութի սորտային մաքրության պահպանումը, բերքատու հատկությունների անընդմեջ բարելավումը, ոչ սորտային սերմերի փոխարինումը սորտային բարձրորակ սերմերով։ Սերմնաբուծությունը սերտորեն կապված է սելեկցիայի հետ։ Տեսական հիմքը սերմնաբանությունն է։ Սերտորեն կապված է
Առաջնային սերմնաբուծությունը, այսինքն սուպեր-էլիտային և էլիտային սերմերի արտադրությունը իրականացնում են գիտահետազոտական հիմնարկությունները, կիրառելով անհատական ընտանիքային ընտրության մեթոդ հետևյալ սխեմայով՝ լավագույն բույսերի ընտրություն, դրանց սերնդի փորձարկում ընտրության տնկարանում լավագույն ընտանիքների հայտնաբերման համար, սերնդի կրկնակի փորձարկում սերմնաբուծական տնկարանում, բազմացման բուծարան, սուպերէլիտայի և էլիտայի ստացում։
Արտաքին հղումներ
Կատեգորիա:Բուսաբուծություն
Շվենդրացայմ
Շվենդրացայմ (Schwindratzheim), համայնք Ֆրանսիայի Գրանդ Էստ մարզի Ստորին Հռենոս գավառում ։
Բնակչությունը 2006 թվականի դրությամբ կազմում է 1638 մարդ, բնակչության խտությունը` 179.21 մարդ/կմ²։ Բնակավայրը զբաղեցնում է 9.14 կմ² տարածք։
Աշխարհագրություն
Գտնվում է Փարիզ քաղաքից 390 կմ արևելք, Ստրասբուրգ քաղաքից` 22 կմ հյուսիս-արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 1036 աշխատունակ (15-64 տարեկան) բնակիչ, որոնցից ակտիվ էին 786-ը, իսկ ոչ ակտիվները` 250։ Ակտիվության ցուցանիշը կազմում է 75,9 %։ 786 աշխատունակ մարդկանցից աշխատել է 733 անձ (387 տղամարդ և 346 կին)։ Գործազուրկ են եղել 53 անձ (34 տղամարդ և 19 կին)։ 250 անաշխատունակներից 92-ը եղել են աշակերտներ կամ ուսանողներ, 98-ը` թոշակառուներ, իսկ 60-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Տրինդադի (Գոյաս)
Տրինդադի (Trindade), համայնք Բրազիլիայում՝ Գոյաս նահանգի կազմում։ Մունիցիպալիտետ, Գոյաս նահանգի կենտրոնական մասում։ Մտնում է Գոյանիյա գավառի կազմի մեջ։ Բնակչությունը կազմում է 105 599 մարդ՝ 2007 թվականի տվյալներով։ Գրավում է 713,280 կմ2 տարածք։ Բնակչության խտությունը՝ 143,6 մարդ/կմ²։
Քաղաքի տոնը նշվում է օգոստոսի 31-ին։
Պատմություն
Քաղաքը հիմնադրվել է 1940 թվականի հունիսի 16-ին։
Աշխարհագրություն
Տեղանքի կլիման արևադարձային է։
Սիրիկիոս (Հռոմի պապ)
Հռոմի պապ Սիրիկոս, Հռոմի Պապ է նշանակվել 384 թ. դեկտեմբերից մինչև 399 թվականը։ Նա հաջորդել է Հռոմի պապ Դամասոս I-ին, իսկ նրա մահից հետո էլ Հռոմի պապի աթոռն անցնում է Անաստաս I-ին։
Հռոմի պապ Սիրիկոսը մեծ որոշումներ է կայացրել մկրտության, եկեղեցական կարգապահության և այլ ոլորտներում։ Դրանք ամենահին ամբողջական պահպանված Հռոմի պապի որոշումներից մեկն է։
Կենսագրություն
Սիրիկոսը բնիկ հռոմեացի էր. նրա հոր անունը Տիբուրտիուս էր։ Սիրիկոսը Եկեղեցում իր ծառայություննը սկսել է վաղ տարիքում։ Այդ մասին տեղեկանում ենք նրա գերեզմանի վրայի արձանագրությամբ ։
Սիրիկոսը ընտրվեց հռոմի պապ չնայած հակապապ Ուրսինոսի քայլերը բողոքարկելու հռոմի պապի աթոռին Սիրիկոսի ընտրվելուն։ Վալենտինյա II կայսրը շտապ հաստատեց ընտրությունները, հետագա առարկություններից զերծ մնալու համար ։
Նա ակտիվ Հռոմի պապ էր, որը մասնակցում էր Եկեղեցու վարչարարության և տարբեր խմբակցությունների, տեսակետների մշակման մեջ։ Նա տասնհինգ տարբեր կետերի վերաբերյալ որոշումներ է կայացրել, որոնց թվում էին՝ մկրտության, զղջման, եկեղեցական կարգապահության, հոգևորականության և այլ եկեղեցական հռետորության վերաբերյալ։
Սիրիկոսը թաղված է Սան Սիլվեստրո բազիլիկայում ։ Նրա տոնը նշվում է ամեն տարի նոյեմբերի 26-ին։
Արտաքին հղումներ
Կատեգորիա:4-րդ դարի քրիստոնեական սրբեր Կատեգորիա:4-րդ դարի հռոմեացիներ Կատեգորիա:Եկեղեցու հայրեր
Յակշաևո
Յակշաևո (Якшаево, Яҡшай), գյուղ Ռուսաստանի Բաշկորտոստան հանրապետության Տույմազինսկի շրջանի կազմում։
Բնակչությունը 2009 թվականին գրանցված տվյալներով կազմում էր 93 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Տույմազինսկի շրջանի բնակավայրեր
Գյոսենհայմ
Ենթարկվում է Միջին Ֆրանկոնիա վարչական շրջանին։ Գտնվում է Մայն Շպեսարտ շրջանում։ Բնակչությունը կազմում է 1254 մարդ (2010 թվականի դեկտեմբերի 31-ի տվյալներով )։ Տարածքը 1254 կմ² է։ Պաշտոնական կոդը՝ 09 6 77 132։
Ծանոթագրություններ
Կատեգորիա:Գերմանիայի քաղաքներ Կատեգորիա:Գերմանիայի բնակավայրեր
Fake You Out
Fake You Out, Twenty One Pilots ամերիկյան դուետի գրած և ձայնագրած երգ՝ «Vessel» երրորդ ստուդիական ալբոմի համար։ Վոկալիստ Թայլեր Ջոզեֆը երգը գրել է պրոդյուսեր Գրեգ Ուելսի հետ միասին։ Երգը գրված է սինթ փոփ և ինդի ռոք ժանրերում, մարդու իրական «ես»-ի մասին։
Այն թողարկվել է 2013 թվականի սեպտեմբերի 15-ին՝ որպես ալբոմի չորրորդ սինգլ Սկանդինավյան երկրներում iTunes Store-ի միջոցով և ներկայացվել է նույն հարթակում՝ Նիդեռլանդներում և Մեծ Բրիտանիայում։ Այն լավ է ընդունվել քննադատների կողմից, ովքեր բարձր են գնահատել երգի տեքստը։ Երգը քրիստոնեական Billboard ռոք-երգերի հիթշքերթներում հասնել է 21-րդ հորիզոնական և այնտեղ մնացել հինգ շաբաթ։ Խումբը կատարել է Fake You Out երգը իր Quiet Is Violent World Tour-ի (2014) ժամանակ, միքսելով այն ամերիկացի երգչուհի Լանա Դել Ռեյի Summertime Sadness երգի քավեր-տարբերակի հետ։
Արտադրություն և թողարկում
Fueled by Ramen լեյբլի հետ 2012 թվականին պայմանագիր կնքելուց հետո Twenty One Pilots-ը սկսել է իր դեբյուտային ալբոմի վրա աշխատել պրոդյուսեր Գրեգ Ուելսի հետ, որը նախկինում համագործակցել է Ադելի և Քեթի Փերիի հետ ։ Vessel-ը խմբի թողարկած երրորդ, իսկ լեյբլի ներքո թողարկած առաջին ալբոմն է, որում կան ինչպես նոր, այնպես էլ հին երգերի վերաձայնագրված տարբերակներ՝ դուետի նախորդ՝ Regional At Best (2011) ալբոմից։ Fake You Out-ը, Vessel-ի մնացած մասի հետ, ձայնագրվել է Լոս Անջելեսի Rocket Carousel ստուդիայում ։ Երգը գրել է խմբի ֆրոնտմեն և վոկալիստ Թայլեր Ջոզեֆը, իսկ պրոդյուսերը դարձել է Գրեգ Ուելսը։ Խմբի թմբկահար Ջոշ Դանը նվագում է հարվածային գործիքների և օժանդակ հարվածային գործիքների վրա ։
Fake You Out-ը թողարկվել է որպես Vessel ալբոմի չորրորդ սինգլ 2013 թվականի սեպտեմբերի 15-ին Սկանդինավյան երկրներում iTunes Store-ի միջոցով   ։
Կոմպոզիցիա
Fake You Out երգը գրված է սինթ փոփ և ինդի ռոք ժանրերում, որը տևողությունը երեք րոպե հիսուն մեկ վայրկյան է ։ Ջոզեֆը հայտարարել է, որ ինքը հուզված էր, երբ գրում էր երգը, քանի որ նա օգտագործում էր շատ տարրեր, որոնք նա նախկինում չէր լսել երաժշտության մեջ ։ Վոկալիստը նաև հայտնեց, որ նա փորձել է շատ երաժշտական ժանրեր միացնել մի երգի մեջ։ Նա հստակեցրեց.«Անկեղծ ասած, ես պարզապես չգիտեի, որ կան երգեր գրելու կանոններ, և գիտեք, ես պարզապես աշխատել եմ մեկ ժանրից մյուսին անցնել» ։
Պաքսաձեեբի (Խուլոյի շրջան)
Պաքսաձեեբի (პაქსაძეები), գյուղ Վրաստանում։ Գտնվում է Աջարիայի Ինքնավար Հանրապետության Խուլոյի շրջանում ։
Դիրք
Գտնվում է ծովի մակարդակից 1100 մետր բարձրության վրա։ Շրջկենտրոն Խուլոյից 4 կմ հեռավորության վրա։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 484 մարդ ։
Ծանոթագրություններ
Կատեգորիա:Վրաստանի բնակավայրեր Կատեգորիա:Վրաստանի գյուղեր Կատեգորիա:Խուլոյի շրջան Կատեգորիա:Աջարիայի բնակավայրեր
Ռոմաշկովկա (գյուղ, Կիվերցիի շրջան)
Ռոմաշկովկա (Ромашківка), գյուղ Ուկրաինայի Վոլինի մարզի Կիվերցիի շրջանում։ Հիմնադրվել է 1577 թվականին։
2001 թվականի տվյալներով Ռոմաշկովկա գյուղում բնակվում էր 253 մարդ։ Բնակավայրը զբաղեցնում է 0,64 կմ² տարածք։ Բնակչության խտությունը կազմում էր 395,31 մարդ/կմ²։
Արտաքին հղումներ
Կատեգորիա:Ուկրաինայի Վոլինի մարզի Կիվերցիի շրջանի բնակավայրեր Կատեգորիա:Ուկրաինայի գյուղեր Կատեգորիա:1577 թվականին հիմնադրված բնակավայրեր
(3771) Ալեքսեյտոլստոյ
(3771) Ալեքսեյտոլստոյ (Alexejtolstoj), աստերոիդ աստերոիդների հիմնական գոտում։ Հայտնաբերվել է 1974 թվականի սեպտեմբերի 20-ին Լյուդմիլա Ժուրավլյովայի կողմից Նաուչնիում ։
Միջին հեռավորությունը Արեգակից կազմում է 2,225057 ա. մ., առավելագույնը մոտենում է 1,8504 ա. մ. հեռավորության վրա և հեռանում 2,5997 ա. մ. ։ Արեգակի շուրջ մեկ ամբողջական պտույտ է կատարում 1212,3 երկրային օրվա ընթացքում, իր ուղեծրով շարժվելով միջինում 0,296956 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,55° անկյուն։
Արտաքին հղումներ
Կատեգորիա:1974 թվականին հայտնաբերված աստղագիտական մարմիններ Կատեգորիա:Լյուդմիլա Ժուրավլյովայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Salvatore Ferragamo (ընկերություն)
Salvatore Ferragamo S.p.A., հագուստի, կոշիկի և «լյուքս» դասի այլ իրերի իտալական բրենդ։ Ընկերության շտաբակայանը գտնվում է Իտալիայի Ֆլորենցիա քաղաքում։ Բրենդը մասնագիտանում է կոշիկների, կաշվե իրերի, Շվեյցարիայում արտադրվող ժամացույցների, ինչպես նաև տղամարդկանց և կանանց հագուստի ստեղծման գործում։ Ընկերությունն ունի արտոնագրեր ակնոցների և ժամացույցների որոշ մոդելների համար։
Բրենդի սեփականությունն է համարվում «Ferragamo Group» դուստր ձեռնարկությունը, որի 685 մոնոբրենդային խանութների ցանցում աշխատում է ավելի քան չորս հազար աշխատակից ոչ միայն Իտալիայում, այլև ամբողջ աշխարհում։
Պատմություն
Ընկերության ապագա հիմնադիր Սալվատորե Ֆերրագամոն 1914 թվականին հարավային Իտալիայից ներգաղթեց ԱՄՆ՝ սկզբում բնակություն հաստատելով Բոստոնում, ապա Կալիֆորնիայում։ 1923 թվականին նա Հոլիվուդում բացեց կոշիկի խանութ և սկսեց կոշիկ արտադրել հայտնի մարդկանց (Ջոան Քրոուֆորդ և Գլորիա Սվենսոն), ինչպես նաև ֆիլմերի համար (Սեսիլ Բլաունտ դե Միլլի «10 պատվիրաններ» ֆիլմը) ։ 1927 թվականին վերադառնալով Իտալիա՝ այնտեղ բացեց կոշիկի խանութ ։ Ժամանակակից կոշիկի ընկերությունն իր հիմնադրման տարին համարում է 1928 թվականը, ուստի 2008 թվականին այն նշեց իր 80-ամյակը ։
1933 թվականին՝ պայմանավորված Մեծ ճգնաժամով, «Salvatore Ferragamo»-ն դիմում ներկայացրեց սնանկության մասին, բայց արդեն 1938 թվականին ընկերությունը կարողացավ ձեռք բերել Ֆլորենցիայի լավագույն պալատներից մեկը՝ Palazzo Spini Feroni-ն ։ Այս պալատում ներկայումս գտնվում է բրենդի ֆլագմանի խանութը և թանգարանը։
Երկրորդ համաշխարհային պատերազմից հետո ընկերությունը թևակոխեց իր ծաղկման փուլ՝ ընդլայնելով աշխատողների թվաքանակը և հասցնելով մինչև 700-ի, օրական ձեռքով արտադրելով 350 զույգ կոշիկ։ 1960 թվականին Սալվատորե Ֆերրագամոյի մահից հետո նրա այրին՝ Վանդա Ֆերրագամոն, ձեռնամուխ եղավ ընկերության ղեկավարմանը՝ կոշիկի արտադրությանը զուգահեռ սկսելով ակնոցների, օծանելիքի, գոտիների, շարֆերի, պայուսակների և հագուստի արտադրություն։
Ընկերության գլխավոր սեփականատերը մնում է Ֆերրագամո ընտանիքը, որը 2008 թվականի նոյեմբերի դրությամբ բաղկացած էր այրի Վանդա Ֆերրագամոյից, նրանց հինգ երեխաներից, 23 թոռներից և այլ ազգականներից ։ Գաղտնի կանոնի համաձայն՝ ընտանիքի անդամներից միայն երեքը կարող է աշխատել ընկերությունում ։ 2006 թվականի սեպտեմբերին ընտանիքը հայտարարեց ընկերության բաժնետոմսերի 48 տոկոսի վաճառքի մասին։ Նույն տարվա հոկտեմբերին Միշել Նորսան ընտրվեց նոր գլխավոր տնօրեն ։ 2008 թվականի հունվարին ֆինանսական ճգնաժամի պատճառով բաժնետոմսերի վաճառքի նախագիծը դադարեցվեց ։ Եթե բաժնետոմսերի վաճառքը վերսկսվի, ապա այն, առաջին հերթին, ուղղվելու է Չինաստանում ընկերության դիրքերի ամրապնդմանը ։ Իբրև այդ ռազմավարության շարունակություն՝ ընկերությունն իր 80-ամյա հոբելյանը նշեց Շանհայում ։
2011 թվականին ընկերությունն իր բաժնետոմսերը տեղադրեց բորսայում ։
Նորարարություններ
Իր ողջ պատմության ընթացքում «Salvatore Ferragamo»-ն աչքի է ընկել դիզայնի և նյութերի օգտագործման անսովոր մոտեցմամբ։ Այս հնարամտությունը արմատներով գնում է դեպի 20-րդ դարի սկզբին Կալիֆորնիայում Ֆերրագամոյի կատարած փորձարկումները, երբ նա ուսումնասիրում էր անատոմիա կոշիկն ավելի հարմարավետ դարձնելու նպատակով։ Նորարարությունների շարքում հանդիպում են բարձրակրունկի հատուկ ձև, մետաքսյա կոշկատակ, մետաղյա կրունկներ, կոշիկի ստեղծման գործում իրական ոսկու օգտագործում ։ Այդ շրջանի հաճախորդների թվում էր, մասնավորապես, Մերիլին Մոնրոն ։ Ընկերությունը նաև արտադրում է ժամացույցներ՝ համագործակցելով «Marchon» և «Timex Group» ընկերությունների հետ։
Հաճախորդներ
Հոլիվուդ տեղափոխվելուց հետո Ֆերրագամոն սկսեց աշխատել կինոաստղերի և այլ հայտնի մարդկանց հետ։ Նրա պատվիրատուներից էին Օդրի Հեփբերնը, Սոֆի Լորենը, Գրետա Գարբոն, Էնդի Ուորհոլը, Գրեյս Մուգաբեն և Արքայադուստր Դիանան ։ Ընկերությունը արտադրել է պայուսակներ Մարգարետ Թետչերի համար, ինչպես նաև հագուստ Բութանի հինգերորդ թագավոր Ջիգմե Կհեսար Նամգյալ Վանգչուկի թագադրման համար (թագադրությունը տեղի է ունեցել 2008 թվականի նոյեմբերի 6-ին Թհիմփհուում)։
Արտաքին հղումներ
Կատեգորիա:Իտալիայի ընկերություններ Կատեգորիա:Հագուստ Կատեգորիա:Նորաձևություն Կատեգորիա:1928 հիմնադրումներ Եվրոպայում
Մ.թ.ա. 197
Մահեր
Կատեգորիա:Մ.թ.ա. 197
Հովհան Եփեսացի
Հովհան Եփեսացի (507-586), ասորի մատենագիր։ Հովհան Եփեսացին VI դարի ամենակարևոր դեմքերից է։ Նա իր եռանդուն գործունեությամբ վայելել է Բյուզանդիայի Հուստինիանոս Ա կայսեր անմիջական մտերմությունը և իր ազդեցությունն է ունեցել պետական գործերում։ Բայց երբեմն էլ հալածվել է, տառապել բանտերի նկուղներում, ապրել չարչարանքի ու տանջանքի դառն պահեր։ Նրա «Եկեղեցական պատմություն» աշխատության (ընդգրկել է մ.թ.ա. I դարի-մ.թ. 585-ի դեպքերը) 3-րդ գրքում արժեքավոր տեղեկություններ է հաղորդում հայ-պարսկական հարաբերությունների, 571-ի հայոց ապստամբության մասին ևն։ «Վարք արևելյան երանելի սրբոց» երկում տեղեկություններ կան հայ եկեղեցական գործիչների մասին։
Կյանքի վաղ շրջան
Հովհան Եփեսացին ծնվել է հավանաբար 507 թվականին, Բեյթ-Ագգելայի Ագգել (Ingilena) ամրոցից (այսինքն հայկական Անգեղտուն գավառի Անգղ ամրոցից) ոչ հեռու գտնվող Կալեշ գյուղում։ Ինչպես հայտնի է, Մեծ Հայքի 387 թվականի առաջին բաժանումից մինչև Հուստինիանոս Ա-ի վարչական վերաբաժանումները Բյուզանդական Հայաստանը բաժանված էր երկու մասի։ Հյուսիսային մասը, որ կոչվում էր Ներքին Հայք, առանձին վարչական միավոր էր, որտեղ մինչև 389 թվականն իշխեց Արշակ Գ-ն։ Վերջինիս մահից հետո այդ մասում վերացվեց հայ Արշակունիների անվանական իշխանությունը, և այն կառավարում էր կայսրության կողմից նշանակվող Հայաստանի կոմեսը։ Բյուզանդական Հայաստանի հարավային մասում կային 5 նախարարություններ՝ Ծոփք Մեծ, որ ընդգրկում էր Անգեղտուն և Նփրկերտ գավառները, Ծոփք Փոքր, Անձիտ, Բալահովիտ, Հաշտեանք, որոնց ժառանգական իշխանները վերացվեցին և Հուստինիանոս Ա-ն այդ բոլորը վերածեց մեկ նահանգի, որը կոչվում էր Չորրորդ Հայք։ Երբ Հովհանը 15 տարեկան էր, ծնողները նրան ուսման են տալիս նախ Ամիդի մոտակայքում գտնվող Համբերություն անունը կրող վանքը, որն այդ ժամանակ հայտնի էր որպես Վանահայր Մարանի վանք։ Մարանի մահից հետո նա տեղափոխվում է Ամիդի դաշտում կառուցված Հովհան Ամիդացու վանքը։ Այստեղ էլ Հովհանը սարկավագ է ձեռնադրվում 529 թվականին։ Դրանից գրեթե մեկ տարի անց նա մեկնում է Կոստանդնուպոլիս։ Ինչպես ինքն է խոստովանում, փոքր հասակից սիրել է ճանապարհորդել։ Նրա անհանգիստ բնավորությունը, կազմակերպչական գործունեությունն ու հետաքրքրասիրությունը օգնել են պատմիչի իմացության բազմակողմանի զարգացմանը։
Հուստինիանոս Ա կայսեր եկեղեցական քաղաքականությունը
533 թվականին Հովհան Եփեսացին Կոստանդնուպոլսից գնում է Եգիպտոս, որ այն ժամանակ Տիմոթեոս Դ պատրիարքի շնորհիվ դարձել էր հակաքաղքեդոնական գործիչների լավագույն ապաստաններից մեկը։ Հովհան Եփեսացու Եգիպտոս կատարած այս ճանապարհորդությունն արդյունավետ եղավ նրանով, որ նա հնարավորություն ունեցավ լինելու այնտեղ գտնվող հայտնի գրադարաններում և ուսումնասիրել եկեղեցական նշանավոր հայրերի աշխատությունները։ Նա պրպտումներ է կատարել հատկապես այն ժամանակ նշանավոր դարձած Պատրիկ կեսարի Գրադարանում։ 535 թվականին Հովհանը վերադառնում է Կոստանդնուպոլիս։ Թեոդորա կայսրուհու հովանավորությամբ հակաքաղքեդոնականների ուժեղ համայնք էր ձևավորվում մայրաքաղաքում, մինչդեռ Հուստինիանոս Ա-ն մեծապես հովանավորում էր քաղքեդոնական գործիչներին։ Սա պատահական չէր, այլ կայսրուհին գործում էր կայսեր գիտությամբ և հրահանգով, քանզի ձգտում էին երկու խմբի բաժանված հոգևորականներին դարձյալ միաբանել։ Շուտով կայսեր հրահանգով Բյուզանդիային ենթակա ողջ տարածքներում սկսվեց հակաքաղքեդոնականների հալածանքներ, քանզի հաշտեցումը չէր ստացվում, իսկ Հուստինիանոսը, որպես առավել զորեղ կառույց, ցանկանում էր սատարել և հենվել քաղքեդոնականների վրա։ Հակառակ խմբի շատ գործիչներ աքսորվեցին, որոնց մեջ էր նաև Հովհանը։ Սակայն նա աքսորավայրում երկար չմնաց և շուտով նորից մեկնեց մայրաքաղաք։ Հուստինիանոսը ձևացնում էր, թե անտեղյակ էր տարբեր վայրերում ծայր առած այդ հալածանքներից։ Դա մի խորամանկ խաղ էր, որով կայսրը ձգտում էր սիրաշահելով այդ գործիչներին, որոշ զիջումների դրդել։
Եպիսկոպոս ձեռնադրվել
542 թվականին Կոստանդնուպոլիս է ժամանում Ղասսանի արաբների թագավոր Հարիս իբն Ջաբալը, որը հակաքաղքեդոնականության կողմնակից էր, և խնդրում է Հուստինիանոսին դադարեցնել հալածանքները նրանց դեմ և եկեղեցական գործիչներ ուղարկել՝ հեթանոս արաբների շրջանում քրիստոնեություն տարածելու համար։ Կայրսն ուղարկում է Թեոդոր եպիսկոպոսին և Հակոբ Բարադեոսին (վերջինիս կողմնակիցները հետագայում իր անունից կոչվեցին հակոբիկյաններ)։ Հակոբ Բարադեոսը Հովհանին Եփեսոսի եպիսկոպոս ձեռնադրեց և նրան հանձնեց ամբողջ ասիական հակաքաղքեդոնական եկեղեցիների գերիշխանությունը։ Այդ պատճառով նրա անվանն ավելացավ Եփեսացի մակդիրը։ Հետագա իր գործունեությամբ և ընդունակություններով Հովհան Եփեսացին արժանացավ Հուստինիանոս Ա-ի ուշադրությանն ու համակրանքին, նույնիսկ նրանց միջև մտերիմ հարաբերություններ ստեղծվեցին։ Բանն այն է, որ կայսրը Հովհանի մեջ տեսել էր այն անձնավորությանը, որը կարող էր իր քաղաքական նպատակներին ծառայել։ Շուտով նա Հովհանին ուղարկում է Արևելք՝ հեթանոսության դեմ պայքարելու։ Սա Հովհանին ձեռնտու էր, քանզի այդպիսով կարող էր խտացնել հակաքաղքեդոնականների շարքերը։
Հակաքաղքեդոնականության ճնշումը Բյուզանդիայում
Հովհան Եփեսացու կյանքում ճակատգրական փոփոխություն բերեց իր գլխավոր հովանավորի՝ Հուստինիանոս Ա-ի վախճանը 564 թվականին, որից հետո կայսրությունում տեղի ունեցան քաղաքական նոր զարգացումներ։ Կայսեր գահին բարձրացավ Հուստինոս Բ-ն, ով իր իշխանության սկզբնական շրջանում ձգտում էր հավասարակշռություն պահպանել ու շարունակել իր նախորդի եկեղեցական քաղաքականությունը։ Թեև Հուտինիանոս Ա-ն բավականին հաջողության հասել էր, սակայն իր երազած եկեղեցական միությանն այդպես էլ չհասավ։ Իսկ Հուստինոս Բ-ն սկզբում անտարբեր էր եկեղեցական գործերի հանդեպ, քանզի զբաղված էր այլ հոգսերով. երկրին արևելքից ու արևմուտքից սպառնում էին ավարները, սլավոնները և պարսիկները, իսկ կայսրությունը գտնվում էր տնտեսական ծանր կացության մեջ։ Ուստի նոր կայսրը ձգտում էր գոնե եկեղեցական գործերում պահպանել խաղաղություն։ Սակայն հակաքաղքեդոնականները 560-ականներից սկսած այնքան էին հզորացել, որ եթե մինչ այդ քաղքեդոնականներն էին ձգտում նրանց միավորել՝ իբրև մոլորյալների, այժմ նրանք էին սկսել քաղքեդոնականներին իրենց միավորելու ջանքեր գործադրել։ Չնայած այս ամենին, հակաքաղքեդոնականների շարքերում առկա էին խոր հակասություններ. մայրաքաղաքի գործիչները կողմ էին որոշ զիջումների, սակայն գավառների հոգևորականությունը, որ ավելի մոտ էրչ կանգնած ժողովրդական ցածր խավերին, ավելի անզիջում էին, և նրանց միջև հակասությունները գնալով խորանում էին։ Եվ ահա, Հուստինոս Բ-ն գտավ, որ արդեն ժամանակն է հակաքաղքեդոնականներին բաժան-բաժան անելու և նրանց միությունը քայքայելու։ Նա սկսեց աքսորել, բանտարկել, կաշառել և ուժ գործադրել՝ հակաքաղքեդոնական խմբավորումները ցրելու համար։ 571 թվականի մարտի 22-ին Կոստանդնուպոլսի պատրիարք Հովհան Սքոլաստիկոսը կայսրից հրաման ստացավ՝ փակել բոլոր հակաքաղքեդոնական հաստատություններն ու եկեղեցիները։ Դրանից հետո սկսեցին այդ գործիչների ձերբակալություններն ու աքսորը։
Բանտարկություն, աքսոր և մահ
Հակաքաղքեդոնականների այս հալածանքների սկզբնական շրջանում Հովհան Եփեսացուն չէին անհանգստացնում, բայց օղակը գնալով նեղանում էր, և որոշ ժամանակ անց ձերբակալվեց նաև այս խոշոր գործիչը։ Նրան նետեցին պատրիարքարանի խցերից մեկը։ Ճակատագրի խաղի բերմամբ, մեծ «ինկվիզիտորն» ինքն էր այս անգամ ճաշակում այն դառնությունները, որոնք տարիներ առաջ ինքը հրամցնում էր նրանց, ում ճակատին կպցրել էր «հեթանոս» պիտակը։ Հովհանը բանտում ենթարկվում էր շատ խիստ պատիժների ու չարչարանքների։ Նա միայն այդ վիճակում կարող էր իրեն հաշիվ տալ, թե քանի-քանի անմեղ մարդիկ իր ձեռքով ենթարկվել էին այդ նույն զրկանքներին ու տանջնանքներին։ 12 ամիս և ինն օր մնալով պատրիարքարանի այս խցում, ի վերջո Հովհան Եփեսացուն աքսորում են մի կղզի և արգելում շփվել մարդկանց հետ։ 578 թվականին կայսր է դառնում Տիբերիոսը, որի կարգադրությամբ Հովհանին, խիստ հսկողության տակ, կրկին բերում են մայրաքաղաք։ Նա նպատակ ուներ հասարակության տարբեր շերտերի մոտ համակրանք վաստակել, և այս քայլով փորձում էր սիրաշահել հակաքաղքեդոնականներին, որոնք քիչ թիվ չէին կազմում։ Սակայն 581 թվականին իրադրությունը կրկին փոխվեց և կայսրության ողջ տարածքում վերսկսվեցին հակաքաղքեդոնականների հալածանքները։ Հովհան Եփեսացուն կրկին ձերբակալեցին և նա դրանից հետո դարձյալ տարիներ շարունակ տանջվեց բանտախցում։ Սակայն անգամ այդ պայմաններում, ի պատիվ իրեն, նա չկորցրեց հոգու արիությունը և գրիչը ձեռքից վայր չդրեց՝ շարադրելով իր «Եկեղեցական պատմության» երրորդ մասը, որտեղ բավականին ուշագրավ և արժեքավոր տեղեկություններ կան պահպանված 6-րդ դարի Հայաստանում տեղի ունեցած դեպքերի մասին։ Իր այս աշխատությունում նա վերջինն անդրադառնում է 585 թվականին։ Դրանից հետո նա երկար չի ապրում և հաջորդ տարվա մեջ բանտում կնքում է իր մահկանացուն։
«Եկեղեցական պատմությունը»
Իբրև պատմիչ, Հովհան Եփեսացին 6-րդ դարի ասորական գրականության խոշորագույն դեմքերից է։ Նա այնքան էր խորացել հունական գրականության ու լեզվի իմացության մեջ, որ մայրենի լեզվով գրած երկերում զգացվում է այդ ազդեցությունը։ Նրա ասորերեն խոսքի մեջ մեծ տեղ են զբաղեցնում հունական բառերն ու դարձվածքները։ Բայց այդ հանգամանքը ոչնչով չի արժեզրկում նրա ստեղծագործությունը, որովհետև իր գրելաձևի ու մտածելակերպի մեջ Հովհանը խիստ ինքնատիպ է։ Հովհան Եփեսացին իր «Եկեղեցական պատմությունը» սկսել է Հուլիոս Կեսարի ժամանակաշրջանից, բայց այդ ժամանակների դեպքերը շարադրելիս հիմնականում օգտվել է Եվսեբիոս Կեսարացուց և առաջին երկու մասը մեծ հետաքրքրություն չեն վայելել։ Իսկ ինչ վերաբերում է Հովհանի այս գրքի Գ մասին, այն թեև մի քիչ պակասավոր է, բայց մեզ հասել է Բրիտանական թանգարանում պահվող 7-րդ դարի և մի այլ ձեռագրի շնորհիվ։ Այս վերջինում կան հատվածներ նաև Բ մասից։